Riseup

Riseup הוא קולקטיב ללא מטרת רווח, שנוסד בסיאטל בשנת 1999. הארגון מספק שירותי: דואר אלקטרוני, מסרים מיידיים, VPN, רשומות דיוור אלקטרוני, ושירותים נוספים. הארגון רשום כעמותה ללא מטרת רווח בקוד מס ההכנסה האמריקאי (אנ'). מטרת הארגון היא לספק אמצעי תקשורת מאובטחים עבור אנשים וקבוצות שעובדים על שינוי חברתי. הקולקטיב מגדיר את עצמו כגוף עצמאי ובלתי תלוי שחזונו הוא יצירת חברה חופשית: "עולם עם חופש מרצון וחופש ביטוי, עולם ללא דיכוי או היררכיה, שבו הכוח משותף בשוויון". הדרך נעשית על ידי מתן אמצעי תקשורת מאובטחים ומידע טכנולוגי עבור אנשים וקבוצות בעלי עקרונות והשקפת עולם הזהה לזו של הקולקטיב. נכון לשנת 2016 ישנם כ-7.2 מיליון אנשים שרשומים ל-14,000 רשומות הדיוור האלקטרוני של Riseup, ו-150,000 אנשים בעלי חשבון דואר אלקטרוני ב-Riseup. חלק מן הפרויקטים של הארגון כוללים את stopwatching.us, עצומה נגד פרשת הציתותים בארצות הברית שנחשפה על ידי אדוארד סנודן. בינואר 2015 קרן החזית האלקטרונית מתחה ביקורת על מעצרם של שני אנרכיסטים בספרד שלפי הדיווחים נקטו: "אמצעי אבטחה קיצוניים", בשל השימוש בשירותים של Riseup. ארגון Riseup מספק שירותים שנועדו לאפשר דרכי תקשורת מאובטחים, זאת לדוגמה על ידי מתן גישה באמצעות רשת השירותים הנסתרים של Tor, הצפנה מקצה-לקצה (למשל OTR על גבי פרוטוקול XMPP), ונקיטת מדיניות של שמירת מידע מינימלית. שני השירותים הפופולרים ביותר של Riseup הם חשבונות הדואר האלקטרוני ורשומות הדיוור האלקטרוני. שירות הדואר האלקטרוני זמין באמצעות: IMAP, POP3 או דרך הדפדפן על ידי תוכנות דואר מבוססות רשת כגון: Roundcube (אנ'), ו-SquirrelMail (אנ'). ב-18 באפריל 2012 לאחר צו חיפוש שהוצא נגד ארגון May First/People Link (אנ'), נציגים מטעם ה-FBI לקחו שרת שהיה בבעלות ארגון May First ונמצא באותו מתקן שבו מאוחסנים השרתים של Riseup, בעקבות איומים על פצצה שנשלחו לאוניברסיטת פיטסבורג דרך השרת. ג'יימי מקלנד, חבר בארגון May First אמר כי: "לקיחת השרת היא לא רק מתקפה כלפינו, אלא מתקפה כלפי כל המשתמשים שצריכים להשתמש באמצעי תקשורת אנונימים. במהלך נובמבר 2016 ה-FBI הוציא שני צווי חיפוש אשר הוטל עליהם צו איסור פרסום נגד ארגון Riseup, הראשון בשל כתובת ששימשה עבור סחיטה באיומים של התקפת מניעת שירות והשני בשל כתובת ששימשה לסחיטת כסף על ידי תוכנת כופר. בעקבות כך דף הקנרית (אנ') של ארגון Riseup לא התעדכן במשך מספר חודשים וגרם לרבים להאמין שנגד הארגון הוצא צו חיפוש שאוסר על ארגון Riseup ליידע את המשתמשים על עצם קיומו. בפברואר 2017 לאחר שתם תוקפו של צו איסור הפרסום, ארגון Riseup טען שהסיבה שלא עודכן דף הקנרית אכן הייתה בשל צו חיפוש שהוצא נגד הארגון ונמנע מן הקולקטיב להודיע על עצם קיומו. בארגון טענו שבחרו לקבל את צווי החיפוש מכיוון שהצווים היו מכוונים ספציפית כלפי שני משתמשים שהפרו את תנאי השימוש בשירות ואף אחד משאר המשתמשים לא נפגע כתוצאה מצווי החיפוש, אם לא היו משתפים פעולה עם הרשויות חלק מחברי הקולקטיב היו עלולים להיכנס לכלא. אתר האינטרנט הרשמי של Riseup Riseup, ברשת החברתית אקס (טוויטר) Riseup Networks Federal Tax Exemption Notice, באתר riseup.net Riseup’s Purpose, באתר riseup.net Riseup Encrypted Communications Network Is Running Out of Money, באתר softpedia Security is Not a Crime—Unless You're an Anarchist, באתר קרן החזית האלקטרונית Warning: Using encrypted email in Spain? Do not pass go, go directly to jail, באתר theregister may first server search warrant, באתר קרן החזית האלקטרונית FBI seizes server providing anonymous remailer and many other services from colocation facility, באתר riseup.net FBI seizes activists’ anonymous remailer server in bomb threat investigation, באתר וarstechnica Riseup moves to encrypted email in response to legal requests, באתר riseup Riseup moves to encrypted email in response to legal requests, באתר riseup.net